Държавен вестник, бр. 90, 2002 г., стр. 30

С Т Р .  30
Д Ъ Р Ж А В Е Н   В Е С Т Н И К
Б Р О Й  90
ж) преди настаняването в родилните боксо-
ве животните да се изкъпват;
з) седмица преди очакваното раждане на
животните се осигурява достатъчно количест-
во подходящ материал за подготовка на място
за раждане, освен ако това е невъзможно пора-
ди вида на използваната в стопанството систе-
ма за отвеждане на отпадъците;
и) родилните боксове да са чисти, сухи, от-
цедливи, удобни за раждане и снабдени с пара-
пети за предпазване на новородените прасенца;
к) температурата на въздуха в помещенията
за отглеждане да се поддържа между 12 и 25 °С;
3. за бозаещи прасета:
а) наличие на топлинен източник, който
осигурява температура на въздуха:
аа) от 30 до 33 °С за прасета от 1- до 3-дневна
възраст;
бб) от 28 до 30 °С за прасета от 3- до 7-дневна
възраст;
вв) от 25 до 28 °С за прасета от 7- до 14-днев-
на възраст;
гг) от 23 до 26 °С за прасета от 14- до 21-
дневна възраст;
дд) от 19 до 22 °С за прасета от 21- до 28-
дневна възраст;
ее) от 16 до 18 °С за прасета от 28- до 35-
дневна възраст;
б) родилните боксове да са с твърд, сух и
удобен под за лежане до свинята майка и да
имат площ, която позволява на всички прасета
да почиват едновременно, покрита с постеля от
слама или друг подходящ материал;
в) родилните боксове да са с пространство,
което позволява прасетата да сучат без зат-
руднения;
г) отбиването да се извършва след 28-ия ден
от раждането; отбиването може да се извърши
и на 21-ия ден, при условие че прасетата бъдат
преместени в основно почистени и дезинфек-
цирани помещения, изолирани от помещения-
та, в които се отглеждат свинете майки; отби-
ването може да се извърши и по-рано в случаи-
те, когато обслужващият ветеринарен лекар
прецени, че това се налага за опазване на здра-
вето на майката или прасетата;
4. за подрастващи прасета и прасета за уго-
яване:
а) да се отглеждат в постоянни групи, сфор-
мирани веднага след отбиването, в които по
възможност не се включват нови прасета;
б) в случаите, когато се налага смесване на
прасета от различни групи, това да се направи
по възможност една седмица преди или след
отбиването им, като им се осигурят условия да
се скриват от останалите прасета;
в) при наличие на агресия и/или канибали-
зъм между прасетата собственикът провежда
наблюдение за установяване на причините, като
взема предвид храненето, условията в помеще-
нието и гъстотата на отглеждане, осигурява на
животните достатъчно количество материали
по чл. 2, ал. 1, т. 13 и взема всички необходими
мерки за намаляване на агресията и/или кани-
бализма; при необходимост собственикът про-
меня изцяло условията на отглеждане;
г) за улесняване на смесването на групите по
изключение и след преценка на ветеринарен
лекар могат да се използват транквиланти.
(2) Изискванията по ал. 1, т. 2, буква “б” не
се прилагат за стопанства, в които се отглеждат
по-малко от 10 свине майки.
(3) В случаите, когато животните от катего-
риите по ал. 1 проявяват постоянна агресия,
жертвите на агресия, болните или наранените
свине по възможност се отглеждат временно в
индивидуални боксове, които позволяват на
животното да се обръща без затруднение (с
изключение на случаите, в които има изрично
предписание от ветеринарен лекар животното
да стои неподвижно).
Чл. 5. (1) Забранява се извършването на
манипулации, които водят до увреждане здра-
вословното състояние на животните, промя-
на на костната им система или загуба на час-
ти от тялото.
(2) При необходимост ветеринарномедицин-
ски специалист извършва:
1. изпиляване или подрязване до гладка цяла
повърхност на третите резци на прасетата до
седмия ден след раждането;
2. скъсяване на бивните на нерезите—за пре-
дотвратяване наранявания на други животни;
3. купиране на част от опашката;
4. кастриране на мъжки свине без разкъсва-
не на тъканите;
5. поставяне халка на зурлата—когато сви-
нете се отглеждат на открито.
(3) Манипулациите по ал. 2, т. 1 и 3 се извър-
шват само когато е наранено вимето на свинята
майка или ушите и опашките на други свине.
(4) След седмия ден от раждането манипу-
лациите по ал. 2, т. 3 и 4 се извършват от вете-
ринарен лекар с прилагане на анестезия и анал-
гезия и се вземат мерки за предотвратяване на
прояви на извратен апетит и агресия.
(5) Всички манипулации се извършват при
спазване правилата на асептика и антисептика.
Чл. 6. Собствениците или ръководителите на
свиневъдни обекти организират обучение на
гледачите за спазване на правилата за хуманно-
то отношение към животните.
Чл. 7. (1) Контролните органи на Национал-
ната ветеринарномедицинска служба (НВМС)
извършват проверки за спазване изискванията
на наредбата.
(2) Проверките по ал. 1 се извършват самос-
тоятелно, едновременно с проверки с друга цел
по чл. 5, ал. 1 от Закона за ветеринарномеди-
цинската дейност или по сигнал за нарушения.
(3) Ежегодно НВМС изготвя програма, коя-
то включва броя на свиневъдните обекти, кои-
то ще бъдат проверявани за спазване на изиск-
ванията на тази наредба.